b'\n_START_ARTICLE_\nSoba\n_START_PARAGRAPH_\nSoba  (\xe3\x81\x9d\xe3\x81\xb0 arba \xe8\x95\x8e\xe9\xba\xa6) \xe2\x80\x93 japoni\xc5\xa1kas griki\xc5\xb3 pavadinimas, taikomas ir pilk\xc5\xa1vai rudos spalvos ploniems makaronams, gaminamiems i\xc5\xa1 griki\xc5\xb3 milt\xc5\xb3 arba griki\xc5\xb3 ir kvie\xc4\x8di\xc5\xb3 milt\xc5\xb3 mi\xc5\xa1inio. Soba  valgymo tradicija atsirado Edo laikotarpiu._NEWLINE_Japoni\xc5\xa1koje virtuv\xc4\x97je pana\xc5\xa1\xc5\xabs stori makaronai vadinami udon. Soba makaronai yra universalus maistas, kur\xc4\xaf galima valgyti bet kuriuo met\xc5\xb3 laiku, vartojami \xc5\xa1alti su papildomu pada\xc5\xbeu, arba kaip kar\xc5\xa1ta makaron\xc5\xb3 sriuba. Patiekiami kaip papildomas arba pagrindinis patiekalas, dedami \xc4\xaf sriubas, salotas. Soba makaron\xc5\xb3 patiekalai ruo\xc5\xa1iami tiek greito maisto, tiek brangiuose restoranuose. Rinkoje parduodami d\xc5\xbeiovinti makaronai  ir men-tsuyu, arba greitai paruo\xc5\xa1iami. Ruo\xc5\xa1iant \xc5\xa1iuos makaronus, naudojami \xc4\xafvair\xc5\xabs paruo\xc5\xa1imo metodai \xe2\x80\x93 virimas, kepimas. Soba makaronams pagaminti naudojami da\xc5\xbeniausiai trys komponentai: griki\xc5\xb3 miltai, \xc5\xa1iek tiek kvie\xc4\x8di\xc5\xb3 milt\xc5\xb3 (d\xc4\x97l geresnio sukibimo) ir \xc5\xa1iltas vanduo. Sumai\xc5\xa1omi \xc4\xaf elastin\xc4\x99 b\xc5\xabsen\xc4\x85, i\xc5\xa1ko\xc4\x8diojami \xc4\xaf didel\xc4\xaf plon\xc4\x85 blyn\xc4\x85, kuris supjaustomas specialiu peiliu \xc4\xaf plonas juosteles, po to verdama._NEWLINE_Soba gali papildyti maistin\xc4\x97mis med\xc5\xbeiagomis kit\xc5\xb3 gr\xc5\xabd\xc5\xb3 miltus, pavyzd\xc5\xbeiui, ry\xc5\xbei\xc5\xb3 ir kvie\xc4\x8di\xc5\xb3. Tiaminas, kurio tr\xc5\xabksta baltuose ry\xc5\xbeiuose, yra soba miltuose. Soba turi visas a\xc5\xa1tuonias esmines aminor\xc5\xabg\xc5\xa1tis, \xc4\xafskaitant lizin\xc4\x85, kurio tr\xc5\xabksta kvietiniuose miltuose. Soba laikoma mitybos pasirinkimu, kuris yra naudingesnis u\xc5\xbe balt\xc5\xb3j\xc5\xb3 milt\xc5\xb3 analogus. 100 g virtos soba duoda 99 kcal (410 kJ) energijos. Be to, tai lengvai vir\xc5\xa1kinamas polisacharidas. \xc5\xa0ie makaronai taip pat turtingi antioksidant\xc5\xb3, \xc4\xafskaitant rutin\xc4\x85 ir kvercetin\xc4\x85, kitas esmines maistines med\xc5\xbeiagas, \xc4\xafskaitant cholin\xc4\x85, tiamin\xc4\x85 ir riboflavin\xc4\x85.'